CELEX: C2004/251/40
Language: sk
Date: 2004-10-09 00:00:00
Title: Vec T-262/04: Žaloba podaná dňa 25. júna 2004: Société BIC S.A. proti Úradu pre harmonizáciu vnútorného trhu (ochranné známky a vzory) (ÚHVT)

9.10.2004   
            
            
               SK
            
            
               Úradný vestník Európskej únie
            
            
               C 251/22
            
         Žaloba podaná dňa 25. júna 2004: Société BIC S.A. proti Úradu pre harmonizáciu vnútorného trhu (ochranné známky a vzory) (ÚHVT)
   (Vec T-262/04)
   (2004/C 251/40)
   Jazyk konania: francúzština
   Société BIC S.A., so sídlom v Clichy (Francúzsko), v zastúpení: Michel-Paul Escande, advokát, podala dňa 25. júna 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobkyňa navrhuje, aby Súd prvého stupňa:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 6. apríla 2004 (vec R 468/2003-4), ktorým vyslovil, že zápis prihlášky ochrannej známky spoločenstva č. 1 738 392 má byť zamietnutý z dôvodov upravených v článku 7 nariadenia č. 40/94, keďže spoločnosť BIC preukázala, že v tomto prípade boli splnené podmienky uplatnenia tohto článku;
            
         
               —
            
            
               zaviazal žalovaného na náhradu trov konania.
            
         Dôvody žaloby a hlavné tvrdenia
   
               Prihlasovaná ochranná známka:
            
            
               Trojrozmerná ochranná známka v tvare zapaľovača.
            
         
               Výrobky a služby:
            
            
               Výrobky triedy 34 (predmety pre fajčiarov, zapaľovače) – prihláška č. 1 738 392
            
         
               Rozhodnutie napadnuté pred odvolacím senátom:
            
            
               Zamietnutie zápisu prieskumovým pracovníkom
            
         
               Rozhodnutie odvolacieho senátu:
            
            
               Zamietnutie odvolania.
            
         
               Dôvody žaloby:
            
            
               Žalobca vraj preukázal, že tvar zapaľovača, ktorého zápis ako ochrannú známku spoločenstva požaduje, spotrebitelia v širokej miere považujú za jeho.
               Žalobca vraj preukázal, že tvar zapaľovača BIC nadobudol rozlišovaciu spôsobilosť v zmysle článku 7 nariadenia Rady (ES) č. 40/94.